да се извършва при спазване на Регламент (ЕС) 2016/679 на Европейския парламент и на Съвета (2) и на Регламент (ЕО) No 45/2001 на Европейския парламент и на Съвета (3).
 (9)
 Заявленията, подавани съгласно настоящия регламент, следва да се отнасят за действия или бездействия, които пряко или непряко се основават на или произтичат от прилагането на законите, посочени в приложението към Регламент (ЕО) No 2271/96, или действия, които се основават на тези закони или произтичат от тях.
 (10)
 Обработването на заявлението се извършва във възможно най-кратък срок.
 (11)
 Мерките, предвидени в настоящия регламент, са в съответствие със становището на Комитета по законодателството с извънтериториално прилагане и са приети при спазване на Регламент (ЕС) No 182/2011 на Европейския парламент и на Съвета (4),
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се определят критериите за прилагане на член 5, втора алинея от Регламент (ЕО) No 2271/96.
 Член 2
 Определения
 За целите на настоящия регламент се прилагат следните определения:
 а)
 „включено в списъка законодателство с извънтериториално приложение“ означава законите, подзаконовите актове и другите правни инструменти, посочени в приложението към Регламент (ЕО) No 2271/96, включително подзаконовите актове и другите правни инструменти, приети на основание на това законодателство или произтичащи от него;
 б)
 „последващи действия“ означава действия, основаващи се на включеното в списъка законодателство с извънтериториално приложение или произтичащи от него;
 в)
 „неизпълнение“ означава неизпълнение чрез преки действия или чрез умишлено бездействие на изисквания или забрани, включително призовки на чуждестранни съдилища, които пряко или непряко се основават на или произтичат от включено в списъка законодателство с извънтериториално приложение или последващи действия;
 г)
 „защитени интереси“ означава интереса на всяко лице, посочено в член 11 от Регламент (ЕО) No 2271/96, интереса на Съюза или и двете;
 д)
 „заявител“ означава всяко лице, посочено в член 11 от Регламент (ЕО) No 2271/96, което е подало заявление за предоставяне на разрешение съгласно член 5, втора алинея от Регламент (ЕО) No 2271/96.
 Член 3
 Подаване на заявленията
 1. Заявленията за предоставяне на разрешението, предвидено в член 5, втора алинея от Регламент (ЕО) No 2271/96, се подават в писмена форма до:
 European Commission/Европейска комисия
 Service for Foreign Policy Instruments
 EEAS 07/99
 B-1049 Brussels, Belgium
 EC-AUTHORISATIONS-BLOCKING-REG@ec.europa.eu
 2. В заявлението се посочват името и данните за контакт на заявителя, точните разпоредби на включеното в списъка законодателство с извънтериториално приложение или последващото действие, за което става въпрос, описват се обхватът на исканото разрешение и вредите, които биха настъпили вследствие на неизпълнението.
 3. Заявителите представят в заявлението си достатъчно доказателства за това, че неизпълнението би увредило тежко поне един защитен интерес.
 4. При необходимост Комисията може да поиска допълнителни доказателства от заявителите, които ги предоставят в разумен срок, определен от Комисията.
 5. Комисията информира Комитета по законодателството с извънтериториално прилагане веднага щом получи заявление.
 Член 4
 Преценка на заявленията
 Когато преценява дали защитените интереси биха били тежко увредени, както е посочено в член 5, втора алинея от Регламент (ЕО) No 2271/96, Комисията взема предвид, наред с другото, следните критерии, които не са кумулативно посочени, доколкото това е целесъобразно:
 а)
 дали защитеният интерес е вероятно да